**Ministru kabineta noteikumu projekta “Prasības un robežkontroles kārtību tādai no trešajām valstīm ievedamai pārtikai un saskarei ar pārtiku paredzētajiem materiāliem un izstrādājumiem, kam nepiemēro oficiālo robežkontroli”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Eiropas Parlamenta un Padomes 2017. gada 15. marta Regula (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (turpmāk – Regula 2017/625 par oficiālajām kontrolēm).  3. Pārtikas aprites uzraudzības likuma 21. panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2006. gada 2. maija noteikumi Nr. 352 „Noteikumi par veterinārai kontrolei nepakļautas pārtikas ievešanu no trešajām valstīm un tās kontroles kārtību valsts robežas kontroles punktos, brīvajās zonās, brīvajās noliktavās un muitas noliktavās”, kuros noteiktas prasības tādas pārtikas ievešanai, kura nav pakļauta veterinārajai kontrolei, kā arī kontroles kārtību valsts robežas kontroles punktos, brīvajās zonās, brīvajās noliktavās un muitas noliktavās (turpmāk – noteikumi Nr.352).  Noteikumos Nr.352 pārņemtas normas, kuras noteica Komisijas 2009. gada 24. jūlija Regula (EK) Nr.669/2009, ar ko īsteno Eiropas Parlamenta un Padomes Regulu (EK) Nr.882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli un groza Lēmumu 2006/504/EK (turpmāk – Regula Nr. 669/2009), Komisijas 2009. gada 27. novembra Regula (EK) Nr.1152/2009, ar ko paredz īpašus nosacījumus, kas piemērojami dažiem no konkrētām trešām valstīm importētiem pārtikas produktiem saistībā ar to piesārņojuma risku ar aflatoksīniem, un atceļ Lēmumu 2006/504/EK (turpmāk – Regula Nr. 1152/2009), un Komisijas 2013.gada 31.janvāra īstenošanas Regula (ES) Nr.91/2013, ar ko nosaka īpašus noteikumus, ko piemēro no Ganas un Indijas importētiem zemesriekstiem, no Indijas importētām okrām un karija lapām un no Nigērijas importētām arbūzu sēklām, un ar ko groza Komisijas Regulas (EK) Nr.669/2009 un Nr.1152/2009 (turpmāk – Regula Nr. 91/2013). Regula Nr. 669/2009 zaudēs spēku 2019.gada 14.decembrī, bet Regula Nr. 1152/2009 un Regula Nr. 91/2013 jau ir zaudējušas spēku No 2019. gada 14. decembra ir jāpiemēro Regula 2017/625 par oficiālajām kontrolēm, tāpat minētajā datumā stājās spēkā grozījumi Pārtikas aprites uzraudzības likumā, 21. panta ceturtajā daļā noteikto pilnvarojumu izsakot jaunā redakcijā, tādēļ noteikumi Nr.352 zaudē spēku.  Sagatavotais Ministru kabineta noteikumu projekts „Prasības un robežkontroles kārtību tādai no trešajām valstīm ievedamai pārtikai un saskarei ar pārtiku paredzētajiem materiāliem un izstrādājumiem, kam nepiemēro oficiālo robežkontroli” (turpmāk – noteikumu projekts) nodrošinās Eiropas Savienības tieši piemērojamo normatīvo aktu ieviešanu pārtikas robežkontroles jomā.  Projekta 4. punktā paredzēti gadījumi, kad precēm nav nepieciešama robežkontrole. Sūtījumi, kas tiek nosūtīti kā tirdzniecības paraugi, laboratorijas paraugi vai izstāžu eksponāti un ko nav paredzēts laist tirgū, nekomerciāli sūtījumi, kas paredzēti privātai lietošanai vai patēriņam Savienības muitas teritorijā, vai sūtījumi, kas paredzēti zinātniskiem mērķiem, sabiedrības veselībai nerada lielu risku, tāpēc būtu nesamērīgi tiem noteikt prasību par oficiālas kontroles robežkontroles punktos un oficiāla sertifikāta vai paraugu ņemšanas un laboratorisko analīžu rezultātu nepieciešamību. Tomēr, lai šādi sūtījumi netiktu izmantoti ļaunprātīgi, tiem sūtījumiem, kuru bruto masa pārsniedz noteiktu robežu, būtu jāpiemēro kontrole. Kontroles pasākumi netiek attiecināti uz pārtiku, kas atrodas starptautiskā transportlīdzeklī, nav paredzēta izkraušanai un ir paredzēta apkalpes un pasažieru patēriņam, jo šādās situācijās tie Savienības tirgū tiek laisti pavisam nelielā apjomā. Tāpat kontroli neveic jau kontrolētām precēm, lai neradītu lielu administratīvo slogu, kā arī precēm no Eiropas Ekonomikas zonas vai Eiropas Brīvās tirdzniecības asociācijas dalībvalsts, jo uz tām tiek attiecināti iekšējā tirgus nosacījumi, kā tas ir Eiropas Savienības dalībvalstu starpā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz saimnieciskās darbības veicējiem, komersantiem, kas nodarbojas ar uzņēmējdarbību pārtikas aprites un tirdzniecības jomā, kā arī Pārtikas un veterināro dienestu Saimnieciskās darbības veicēju mērķgrupas skaitliskais lielums ir atkarīgs no valsts ekonomiskās attīstības. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nepalielinās, jo dienests jau patlaban pilda Regulā 2017/625 minētās funkcijas. Uzņēmējiem netiek noteikti jauni pienākumi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | Regula 2017/625 | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | | |
| Attiecīgā ES tiesību akta datums, numurs un nosaukums | | Regula 2017/625;  Eiropas Parlamenta un Padomes Regula (EK) Nr. 852/2004 (2004. gada 29. aprīlis) par pārtikas produktu higiēnu (turpmāk – Regula 852/2004). | | | | |
| A | | B | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Regulas 2017/625 3.panta 41. apakšpunkts | | Noteikumu projekta 6.2.1.apakšpunkts | | Ieviests pilnībā. | Nav noteiktas stingrākas prasības. | |
| Regulas 2017/625 3.panta 42. apakšpunkts | | Noteikumu projekta 6.2.2.apakšpunkts | | Ieviests pilnībā. | Nav noteiktas stingrākas prasības. | |
| Regulas 2017/625 3.panta 43. apakšpunkts | | Noteikumu projekta 6.2.2.apakšpunkts | | Ieviests pilnībā. | Nav noteiktas stingrākas prasības. | |
| Regulas 2017/625 44. pants | | Noteikumu projekta 1.punkts | | Ieviests pilnībā. | Nav noteiktas stingrākas prasības. | |
| Regulas 2017/625 45. pants | | Noteikumu projekta 1.punkts | | Ieviests pilnībā. | Nav noteiktas stingrākas prasības. | |
| Regulas 2017/625 45. panta 1.punkta “a” | | Noteikumu projekta 6.2.1.apakšpunkts | | Ieviests pilnībā. | Nav noteiktas stingrākas prasības. | |
| Regulas 2017/625 45. panta 1.punkta “b” | | Noteikumu projekta 6.2.2.apakšpunkts | | Ieviests pilnībā. | Nav noteiktas stingrākas prasības. | |
| Regulas 2017/625 46. pants | | Noteikumu projekta 1.punkts | | Ieviests pilnībā. | Nav noteiktas stingrākas prasības. | |
| Regulas 2017/625 64. panta 1.punkts | | Noteikumu projekta 3.punkts | | Ieviests pilnībā. | Nav noteiktas stingrākas prasības. | |
| Regulas 2017/625 64. panta 3.punkts | | Noteikumu projekta 3.punkts | | Ieviests pilnībā. | Nav noteiktas stingrākas prasības. | |
| Regulas 2017/625 131. pants | | Noteikumu projekta 6.3. apakšpunkts | | Ieviests pilnībā. | Nav noteiktas stingrākas prasības. | |
| Regulas 852/2004 IV nodaļa | | Noteikumu projekta 7.4.apakšpunkts | | Ieviests pilnībā. | Nav noteiktas stingrākas prasības. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | |
| Cita informācija | | Nav. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | |
| Projekts šo jomu neskar. | | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Ministru kabineta tīmekļvietnē un Zemkopības ministrijas tīmekļvietnē www.zm.gov.lv no 2019. gada 31.oktobra līdz 14. novembrim. |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Pārtikas uzņēmumu federācija”, „Latvijas Pārtikas tirgotāju asociācija” un „Latvijas tirgotāju asociācija” un „Latvijas Patērētāju interešu aizstāvības asociācija”.  Iebildumi un priekšlikumi netika saņemti. |
| 3. | Sabiedrības līdzdalības rezultāti | Par Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” publicēto noteikumu projektu komentāri nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt institūciju funkcijas un uzdevumus. |
| 3. | Cita informācija | Nav. |

Zemkopības ministrs K. Gerhards

Lauska 67027264

Dace.lauska@zm.gov.lv